                                                     PATVIRTINTA 
Pasvalio lopšelio-darželio „Eglutė“ direktoriaus 
                                                                             2025 m. vasario 12 d. įsakymu Nr. DV-21
 
RESPUBLIKINIO PEDAGOGŲ IR  PAGALBOS MOKINIUI SPECIALISTŲ  METODINIŲ PRIEMONIŲ KŪRIMO  „MATEMATIKA LINKSMAI“  PROJEKTO NUOSTATAI


BENDROSIOS NUOSTATOS 
 
1. Respublikinio pedagogų ir pagalbos mokiniui specialistų  metodinių priemonių kūrimo  „Matematika linksmai“  projekto (toliau – projektas) nuostatai reglamentuoja projekto tikslą, uždavinius, dalyvius, organizavimo tvarką, baigiamąsias nuostatas. 
2. Projektą organizuoja Pasvalio lopšelio-darželio „Eglutė“ (Gėlių g. 8, LT-39140 Pasvalys) specialioji pedagogė Inga Kaulinskienė, logopedės Sandra Maračinskienė, Eglė Motiejūnaitė, ikimokyklinio ugdymo mokytoja Živilė Rapkevičienė. 
3. Projekto partneris – Pasvalio rajono savivaldybės Švietimo pagalbos tarnyba. 
4. Nuostatai bus skelbiami Pasvalio lopšelio-darželio „Eglutė“ internetinėje svetainėje https://www.eglutepasvalys.lt/, socialinio tinklo Facebook paskyroje https://www.facebook.com/profile.php?id=100057777994793, Facebook grupėse „Auklėtoja auklėtojai“, „Specialiųjų pedagogų ir logopedų namučiai“, Pasvalio rajono savivaldybės Švietimo pagalbos tarnybos interneto svetainėje https://pspt.lt/ . 
5. Organizuojamos veiklos yra „Eglučių akademijos 2025“ projekto dalis - „EGLUČIŲ“ AKADEMIJA 2025“ – puiki ikimokyklinio ugdymo įstaigų pažangos ir tobulėjimo galimybė, sujungusi 14 „Eglučių“ iš visos Lietuvos.
6. Projekto aktualumas. Remiantis  Ikimokyklinio ugdymo programos gairėmis (https://www.e-tar.lt/portal/lt/legalAct/be8a5a304add11ee9de9e7e0fd363afc) vaikų ugdymo(si) rezultatus nusako pasiekimų sritys ir jas sudarantys dėmenys. Šiame projekte akcentuojami matematinio mąstymo ir kalbinės raiškos dėmenys. 

TIKSLAS IR UŽDAVINIAI 
 
6. Projekto tikslas – sukurti skaitmeninį metodinių priemonių katalogą, kuris padės plėtoti ir stiprinti ikimokyklinio amžiaus vaikų matematinio mąstymo ir kalbinės raiškos pasiekimus.
7. Projekto uždaviniai:  
7.1. plėtoti bendradarbiavimą tarp šalies ikimokyklinio ugdymo mokytojų, pagalbos mokiniui specialistų, dalinantis idėjomis ir gerąja darbo patirtimi, kuriant metodines priemones. 
7.2. sukurti ir pristatyti metodinę priemonę, skirtą matematinio mąstymo ir kalbinės raiškos gebėjimų ugdymui. Priemonė padės ugdyti vaikų supratimą apie daiktų kiekį, skaičiaus sandarą, daiktų požymius (spalvą, formą, tekstūrą, dydį ir kt.), skaičiavimą (skaičiavimo užduoties pvz. „Žydėjo dvi gėlytės, pražydo dar viena. Kiek žydi dabar?“), vietą ir padėtį (aukštai, žemai, kairė, dešinė ir kt.).
7.3. parengti skaitmeninį metodinių priemonių katalogą. 
7.4. dalintis metodine, praktine, kūrybine patirtimi, dalyvaujant Utenos vaikų lopšelio-darželio „Eglutė“ inicijuoto „Eglučių akademijos 2025“ projekto veiklose. 

PROJEKTO DALYVIAI 
 
8.     Projekto dalyviai: Lietuvos ikimokyklinio ugdymo mokytojai,  pagalbos mokiniui specialistai. 
 
PROJEKTO ORGANIZAVIMAS 
 
9. Projekto trukmė: 2025 m. kovo 3 d.– balandžio 30 d.
10. Projekto dalyviai, kuria ir pateikia savo sukurtą metodinę priemonę, skirtą matematinio mąstymo ir kalbinės raiškos ugdymui, kurią būtų galima atspausdinti. 
10.1.  Užpildo dalyvio anketą (Priedas Nr. 1).
10.2.  Siunčia metodinę priemonę (PDF formatu). 
10.3.  Siunčia metodinės priemonės nuotrauką atskiru failu (JPG ar PNG formatu). Nuotrauka bus naudojama priemonės pristatymui kataloge, būtinai turi matytis priemonės pavadinimas.
11.    Metodines priemones, atitinkančias projekto nuostatus bei užpildytą dalyvio anketą siųsti elektroniniu paštu matematikalinksmai@gmail.com  nuo 2025 m. kovo 3 d. iki 2025 m. balandžio 4 d.
12. Susistemintų priemonių katalogas bus išsiųstas dalyviams nurodytu el. paštu. 

BAIGIAMOSIOS NUOSTATOS 
 
13. Projekto dalyviams bus išduotos Pasvalio rajono savivaldybės Švietimo pagalbos tarnybos pažymos apie dalyvavimą projekte, kurios bus išsiųstos el. paštu.
14. Autorius, pateikdamas priemonę projektui, patvirtina, kad yra šios priemonės autorius. Už autorinių teisių pažeidimus atsako priemonę pateikę asmenys. 
15. Papildomos informacijos teirautis el. paštu matematikalinksmai@gmail.com

 
 
____________________________________________ 
 
 
 
 
 
 
 
 
 

 
 1 priedas
DALYVIO ANKETA
	Pedagogo vardas, pavardė, kvalifikacinė kategorija, el. paštas, telefono numeris
	

	Švietimo įstaiga (darbovietė)
	

	Metodinės priemonės pavadinimas
	

	Metodinės priemonės tikslas, trumpas aprašymas  
	




